《许顺叔自吴门入蜀无所遇复游楚访余秋夜邀酌钟楼话旧漫赋》
明代·邓云霄

吴楚相期动隔年，重逢怀抱转凄然。悲秋已过黄花节，按曲新凄白苧篇。

万里烟波冯子铗，一床书画米家船。湖南山水堪图咏，知汝行囊有蜀笺。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。